b'\n_START_ARTICLE_\nAtgimimo sala\n_START_PARAGRAPH_\nAtgimimo sala (uzb. Tiklanish orollari, rus. \xd0\x9e\xd1\x81\xd1\x82\xd1\x80\xd0\xbe\xd0\xb2 \xd0\x92\xd0\xbe\xd0\xb7\xd1\x80\xd0\xbe\xd0\xb6\xd0\xb4\xd0\xb5\xd0\xbd\xd0\xb8\xd1\x8f)\xc2\xa0\xe2\x80\x93 Aralo j\xc5\xabroje buvusi sala, dabar d\xc4\x97l spartaus j\xc5\xabros sekimo tapusi pusiasaliu._NEWLINE_1948\xc2\xa0m. Aralo j\xc5\xabros viduryje buvusioje Atgimimo saloje \xc4\xafkurta slapta soviet\xc5\xb3 biologini\xc5\xb3 ginkl\xc5\xb3 tyrimo laboratorija . \xc5\xa0ioje laboratorijoje buvo gaminamas, bandomas ir laidojamas bakteriologinis ginklas. Laboratorija veik\xc4\x97 iki 1991\xc2\xa0m., \xc5\xbelugus Soviet\xc5\xb3 S\xc4\x85jungai ji palikta likimo valiai._NEWLINE_Senkant Aralo j\xc5\xabrai, 2001 metais sala tapo pusiasaliu ir kilo pavojus, kad u\xc5\xbekratas i\xc5\xa1 laidojimo viet\xc5\xb3 prad\xc4\x97s plisti. 2002\xc2\xa0m. \xc4\xafvykdytas bendras JAV ir Uzbekijos projektas, kurio metu buvo nukenksminta 10 juodlig\xc4\x97s u\xc5\xbekrato palaidojimo viet\xc5\xb3 (i\xc5\xa1 viso apie 100\xe2\x80\x93200 ton\xc5\xb3) .'